KGB

Ang KGB (Rinuso: КГБ) o ang Komite tungod sa Nasudnong Kahilwasan (Rinuso: Комитет государственной безопасности, Komitet gosudarstvennoj bezopasnosti) usa ka ahensya de gobyerno sa Unyong Sobyet. Ang KGB maoy nagpadagan sa usa ka pwersa sa sikretong-pulis aron mapadayon ang pagkontrol sa Partido Komunista sa nasod. Kini usab nagkuha ug mga impormasyong militar alang sa kasundaluhan sa USSR Ang KGB naghatag usab ug proteksyon alang sa mga opisyales nga sobyet ug nagpatrolya sa mga utlanan sa nasod. Sa ubang nasod nga mahigalaon sa U.S.S.R., kini naghatag ug tabang militar ug tabang pangespiya.

Kasaysayan 
Ang KGB mitubo gikan sa gwardiyang Cheka, usa ka sikretong kapulisan nga gitukod niadtong 1917, sa pagbuto sa rebolusyon komunista sa Rusya. Ang Cheka maoy gituhuang mipatay sa katapusang sumusunod sa banay'ng imperyal Romanov. Human niadto, pipila na ka ngalan ang gihatag niini. Niadtong 1954, nadawat sa ahensya ang ngalang KGB, ang akronimo sa mga pulong Ruso nga nagpasabot ug "Komite sa Pang-estadong Kahilwasan".

Niadtong 1991, pipila sa kadagkuan sa KGB mi-apil sa usa ka kudeta batok sa kagamhanang Sobyet. Human mapukan ang maong kudeta, ang kagamhanan mihulip sa lider sa KGB ug gibuwag ang Partido Komunista. Wala magdugay , gi buwag usab ang KGB ug gihatag sa mas gagmay'ng mga ahensya ang iyang mga gimbuhaton. Niadtong tuiga, gi-ilisan ug usa ka Komonwelt sa mga Gawasnong Nasod ang Unyong Sobyet.

Unyong Sobyet